पानी, बिजली, सड़क जैसी सुविधाएं भी नहीं शंकरदाह, हरफतराई में
जिला मुख्यालय से मात्र 3 किमी दूर स्थित ग्राम शंकरदाह की तकदीर व तस्वीर नहीं बदलने से ग्रामीणों में आक्रोश भड़क रहा है। विकास की उम्मीद लेकर गांव वाले जनप्रतिनिधि चुनते आ रहे हैं, लेकिन उनकी उदासीनता से गांव उपेक्षित है।
यही हाल शहर से लगे ग्राम हरफतराई का भी है, जहां की मुख्य सड़क ही जर्जर हो गई है। गांव में पानी, बिजली सहित बुनियादी सुविधाओं का अभाव है। हरफतराई में तालाब किनारे आंगनबाड़ी है, जिसके भवन में दरारें आ गई हैं। गांव की गलियों का अब तक कांक्रीटीकरण नहीं हुआ है। हरफतराई से आगे शंकरदाह सड़क का हाल भी यही है। गांव के झगरहालेवा डबरी गंदगी से अटी पड़ी है वहां पानी हरे रंग का हरा हो गया है। ग्रामीण फागूराम ध्रुव, कामती बाई, कौशिल्या साहू, सुनीति ध्रुव ने कहा कि डबरी की आज तक सफाई नहीं हुई।
कुछ वर्ष पूर्व सफाई के लिए इस डबरी को सुखाया गया था, लेकिन सफाई नहीं की गई। बारिश में अब डबरी फिर भर गई है। इसकी सफाई कराने पंचायत से कई बार मांग की गई लेकिन कोई पंच सरपंच ध्यान नहीं दे रहे है। गांव की गलियों सहित मुख्य सड़क का कांक्रीटीकरण भी नहीं हुआ है। सड़क किनारे नाली निर्माण नहीं होने से गंदा पानी आवागमन के रास्ते में बहता है। दिन डूबते ही सड़कों, गलियों में अंधेरा छा जाता है। बिजली बंद होने पर अक्सर पानी की समस्या रहती है।
नहीं सुधरा खेल मैदान
शंकरदाह उच्चतर माध्यमिक विद्यालय का खेल मैदान आज तक नहीं सुधर पाया है। ग्रामीणों द्वारा मैदान समतलीकरण की मांग वर्षों से हो रही है। बीते वर्ष कुछ ही स्थानों में मुरूम मिट्टी डालकर औपचारिकता निभाई गई। समतलीकरण नहीं होने से यहां खेलने में खिलाड़ियों को परेशानी हो रही है। वहीं गांव की प्राथमिक शाला भवन भी जर्जर हो गया है। हाईस्कूल की टेबल कुर्सी छात्र-छात्राएं जमीन पर बैठकर अध्ययन करती हैं। गांव की समस्याओं को लेकर सरपंच से संपर्क किया गया, लेकिन उनका मोबाइल कवरेज क्षेत्र से बाहर मिला।
धमतरी। गांव की गलियों काे कांक्रीटीकरण का इंतजार।
धमतरी। शंकरदाह में झगरहालेवा डबरी के गंदे पानी में नहाने मजबूर हैं।
hin_Deva hin_Deva hin_Deva hin_Deva hin_Deva hin_Deva hin_Deva bho_Deva